Борис Младенов-Young
Видях картина зимна: сняг, фъртуна…

chitanka.info

Видях картина зимна: сняг, фъртуна,

красиви клонки, лъснали от скреж…

В душата ми прозвънна жално струна

и ме облъхна тиха скръб, копнеж.

Припомних си как в младите години

на Витоша се качвахме пеша,

как бродихме по снежните пъртини

не чувствайки умората, студа.

И в хижите, с камини отоплени,

ни черпеха с горещ планински чай;

Чист въздух дишахме без алергени,

с отпуснати гърди — блаженство, рай!

Днес зимата студена не обичам —

на слънце стари кокали припичам!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.